**EELNÕU**

 HALLISTE VALLAVOLIKOGU

**MÄÄRUS**

Halliste 7. detsember 2016 nr

**Halliste Vallavolikogu 29.02.2016 määruse nr 4**

**„Valla eelarvest sotsiaaltoetuste määramise ja**

**maksmise kord“ muutmine**

Määrus kehtestatakse kohaliku omavalitsuse korralduse seaduse § 6 lõike 1, § 22 lõige 1 punkti 5 ning sotsiaalhoolekande seaduse § 5 ja § 14 alusel.

**§ 1. Määruse muutmine**

Halliste Vallavolikogu 29.02.2016 määruses nr 4 „Valla eelarvest sotsiaaltoetuste määramise ja maksmise kord“ tehakse järgmised muudatused:

1. § 9 lõige 3 punkt 1 sätestatakse järgmises sõnastuses: „Matusetoetust makstakse Halliste valla elanike registris oleva isiku surma registreerimise päeval surnud isiku perekonnaliikmele, hooldajale või matuse korraldajale pangakontole.“
2. § 9 lõige 3 punkt 2 sätestatakse järgmises sõnastuses: „Matusetoetuse suurus on 150 eurot.“
3. § 9 lõige 3 punkt 3 sätestatakse järgmises sõnastuses: „Matusetoetust makstakse välja vallasekretäri või sekretär-asjaajaja teatise alusel raamatupidamisele.“
4. § 9 lõige 4 punkt 2 sätestatakse järgmises sõnastuses „Ranitsatoetus (ranits ja koolitarbed) väärtusega 60 eurot antakse üle üldjuhul lastekaitsepäeval.“
5. § 9 lõige 7 punkt 1 sätestatakse järgmises sõnastuses: „Jõulupakid on ette nähtud Halliste valla elanike registris olevatele 0-6 aastastele koolieelsetele lastele ja eakatele alates 80. eluaastast väärtuses 8 eurot.

**§ 2. Määruse jõustumine**

Määrust rakendatakse 1. jaanuarist 2017.

Andres Rõigas

volikogu esimees

Seletuskiri Halliste Vallavolikogu määruse

eelnõu **„Halliste Vallavolikogu 29.02.2016**

**määruse nr 4 „Valla eelarvest sotsiaaltoetuste**

**määramise ja maksmise kord“ muutmine“** juurde

**Juriidiline alus**

Kohaliku omavalistuse korralduse seaduse (edaspidi KOKS) § 6 lõike 1 kohaselt on omavalitsusüksuse ülesandeks korraldada vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla ja linna teede ehitamist ja korrashoidu, kui need ülesanded ei ole seadusega antud kellegi teise täita.

KOKS § 22 lõike 1 punkti 5 kohaselt kuulub volikogu ainupädevusse toetuste andmise ja valla või linna eelarvest finantseeritavate teenuste osutamise korra kehtestamine.

Sotsiaalhoolekande seaduse (edaspidi SHS) § 5 lõike 1 kohaselt on isikule kohustatud sotsiaalteenuste, sotsiaaltoetuste, vältimatu sotsiaalabi ja muu abi andmist korraldama isiku rahvastikuregistrisse kantud elukoha järgne kohaliku omavalitsuse üksus.

SHS § 14 lõike 1 kohaselt kehtestab kohaliku omavalitsuse üksus sotsiaalhoolekandelise abi andmise korra, mis peab sisaldama vähemalt sotsiaalteenuste ja -toetuste kirjeldust ja rahastamist ning nende taotlemise tingimusi ja korda.

SHS § 14 lõike 2 kohaselt võib kohaliku omavalitsuse üksus korraldada sotsiaalteenuseid ja maksta täiendavaid sotsiaaltoetusi kohaliku omavalitsuse üksuse eelarvest kohaliku omavalitsuse üksuse kehtestatud tingimustel ja korras.

**Eelnõu sisu**

Eelnõuga tehakse ettepanek muuta Halliste Vallavolikogu 29.02.2016 määrust nr 4 „Valla eelarvest sotsiaaltoetuste määramise ja maksmise kord“ järgmiselt:

1. Matusetoetusetoetust makstakse üksnes isiku pangakontole, mitte sularahas;
2. Tõsta matusetoetust seoses matuste korraldamise kulude tõusuga 100 eurolt 150 eurole. Viimati on toetuse suurust muudetud 15.08.2012;
3. Matusetoetuse teatist väljastab lisaks vallasekretärile ka sekretär-asjaajaja;
4. Tõsta ranitsatoetust (ranits ja koolitarbed) 55 eurolt 60 eurole, mis on tingitud koolitarvete kallinemisega;
5. Senini on jõulupakke saanud 0-10 aastased lapsed ja eakad alates 80. Eluaastast. Eelnõuga on tehtud ettepanek, et jõulupakke saavad 0-6 aastased koolieelsed lapsed ja eakad alates 80. Eluaastast ning tõsta jõulupaki väärtust 6 eurolt 8 eurole, kuna jõulukommide hinnad on tõusnud. Viimati on toetust muudetud 15.08.2012.

**Määruse rakendamine**

Määrust rakendatakse alates 1. jaanuarist 2017.

Eelnõu on läbi vaadatud ja heaks kiidetud 28.11.2016 vallavalitsuse istungil.

Eelnõu koostajad:

Monika Erreline

sotsiaalhooldustöö spetsialist

Kaisa-Karoliina Kokk

vallasekretär